. 1986. DECEMBER ÁRA: 7,50 Ft 


Be-köszönta tél — fe-nyő Üün-ne-pén, Gyönyö-rű most a vi-lág! Hi 
Ragyoga fe-nyő, kedvünk egyre nő,  Csu-patit- kot rejt az ág! VAL 


gyere i-de már, Nézd a kincset, ami re-ádvár: Csupa já - ték a vi-lág! 
Kiadja E Ifjúsági Lap- és Köryödlüdő Vállalat, Felelős kiadó: dr. Petrus György. Főszerkesztő: Kelemen Sándor, 
Dörmögő Dömötör, Szerkesztőség: Budapest XI., Orlay u. 4. Levélcím: Budai est, Postaílók 112. 4502, Telefon: 668-457. Bels6 munkatársak: 
a Magyar Úttörők Kiadóhivatal: at ar Révay u, 16, 1374 Telefonr 116660. Kun Magda 
s Terjeszti a Magyar Posta, Előfizethető bármel e eekttat jé jeás ter básit lá a Posta hírlapüzleteiben és a ólvásészetkesztő, 
zövetségének Hírlapelőfizetési és Lapellátási irodánál (HELIR Budapest V., r tér 1. Vagy pottar kyeeyéjeétny 
lapja, 3—7 éves utalványon, valamint átutalással a HELIR 21596 éz pénztortalmi jet felzöszámára. Előfizetési díj negyedévre 22,50, cs 
gyerekeknek. félévre 45,— Ft, egész évre 90— Ft. j eszmeje ; 
Megjelenik havonta. 86.0710 — Kossuth Nyomda, Budapest, Felelős vezető: Bede István vezérigazgató levelező, 
INDEX 25,193 HUJSSN 0230-1032 Bálint Lajosné 
szerk. adminisztrátor 


XXX. ÉVF. 12. sz. 


A beküldött kéziratokat nem őrizzük meg és nem küldjük vissza, ee 2 Bé 


NEMES NAGY ÁGNES 


Van egy kalács: kukuca, 
friss kalácsból kalácsforma. 
Azt mondják, ha jó leszek, 
meg is kapom karácsonyra. 


Azt mondják, hogy madárforma, 
azért kapom karácsonyra. 

Azt mondják, hogy szárnya van, 
csőre van és lába van, 

frissen szabad kézbe vennem, 
karácsonykor meleg madár 
ülhet majd a tenyeremben. 


Szeme helyén bors van. 
Adják ide gyorsan! 


BENEDEK ELEK 


A parázs 


Volt egyszer egy szegény ember meg egy sze- 
gény asszony. Szegények ís voltak, öregek is 
voltak, csak úgy tengődtek-lengődtek egy nap- 
ról a másra. 


Mondja egyszer az asszony az urának: 


— Menjen el kend a bíróhoz, az gazdag em- 
ber, hátha adna egy fazék lisztecskét. 

Elmegy a szegény ember, lisztet kér a bíró- 
tól isten nevében, de a bíró azt mondja: 

— Isten nevében nem adok, hanem csak köl- 
csönbe, holnap hozza meg. 


Mit volt mit tenni, a szegény ember fogadta: 
hogy holnap meghozza a lisztet, ha a föld fene- 
kéből is. 

No, hazaviszi a lisztet, s az asszony főzéshez- 
sütéshez akar látni, de tűz nem volt. 

— Menjen, hozzon már egy kevés parazsat is 
valahonnét — mondja az urának. 

Kiüríti a szegény ember a lisztet a fazékból 
(annál több fazék nem is volt), s megy végig az 
utcán, de akkor már minden háznál sötét volt, 
sehová sem mehetett be. Egyszer csak tűzvilá- 
got pillant meg az utca végén, megy arrafelé, de 
bizony a tűz sokkal messzebb volt, mint ahogy 
látszott. No, mindegy, addig ment, amíg a tűz- 
höz nem ért. Hát egy ősz öregember ült a tűz 
mellett, sokkal, de sokkal öregebb, mint ő. Fe- 
hér volt a szakálla, mint a hó, s éppen övig ért. 
Köszönti az öregembert: 

— Adjon isten jó estét, öregapám! 

— Adjon isten, fiam! Mi jóban jársz? 

— Tűzért jöttem, öregapám. Ad-e egy fazék 
parazsat? 

— Hogyne adnék, fiam, mikor látom, hogy 
szegény ember vagy. 

A szegény ember színig töltötte a fazekat jó 
eleven parázzsal, megköszönte az ősz öregem- 
bernek, azzal nyugodalmas jó éjtszakát kívánt 
neki, s elment haza. 3 

Mindjárt tüzet gyújtottak, s ami parázs meg- 
maradt, a fazékban hagyták, s azonmódulag az 
ágy alá tették, hogy másnap reggel is tüzet 
gyújthassanak. 


SLAVAT ELIT Fájzai 


t 
Hát, uram teremtőm, reggel, amikor fölkel- 
nek, mit látnak a fazékban?! Csupa arany meg 
ezüst volt a parázs helyett! De bezzeg szaladt 


a szegény ember a boltba, vett egy zsák lisztet, 
s mindjárt megvitte a bírónak a kölcsönt. 


Csodálkozott a bíró, hogy ilyen pontosan 
megvitte a szegény ember a kölcsönt. Szerette 
volna, ha nem viszi meg, mert akkor a lisztért 
elvette volna a szegény ember házacskáját! 


Kérdi a szegény embertől: 


— Hát kend hol kapott lisztet? 

— A boltban. 

a S hát a pénzt hol kapta? 

A szegény ember egyet sem hímezett-hámo- 
zott, elmondta, hogy s mint járt. Hiszen egyéb 
sem kellett a bírónak! Csak azt várta, hogy be- 
esteledjék, ment ő is ahhoz a tűzhöz: vitt magá- 
val egy fazekat is. 


Hát csakugyan ott ült a tűz mellett az ősz 
öregember, köszönti a bíró: 

— Adjon isten jó estét, öregapám! 

— Adjon isten, fiam! Mi jóban jársz? 

— Tűzért jöttem, ha adna. 

— Töltsd meg, fiam, a fazekadat, van itt elég. 

Bezzeg hogy megtöltötte a bíró a fazekat szí- 
nültig, jó dombosan, s betette a fazekat az ágy 
alá. De még a reggelt sem tudta megvárni, haj- 


nalhasadtakor bekukucskált az ágy alá, hadd 
lám, tele van-e arannyal s ezüsttel a fazék. 


Az ám, tele volt — pernyével! 


. GYURCSÓ ISTVÁN 


A pöfeteg hólyag 


Elindult a hólyag, 
ballagott, ) 
senkinek nem emelt 
. kalapot. 


Aki csak tehette 
félreállt, 

s a hólyag büszke volt, 
szinte szállt. 


Csak egy kis gombostű 
kacagott — 

s megbökte a büszke 
hólyagot. 


N. LÁSZLÓ ENDRE 


Kenderkőócból 
van a babám, 
pipacs díszlik . 
kócos haján. 
Palástja nagy 
lapulevél, 
saruja meg 
gesztenyehéj. 
Dalát néki 
zengi a szél. 
Messze földön 
nincsen párja, 
irigyli is 

Piri, Sára. 

Ő a világ 
legeslegszebb 
kócos hajú 
kócbabája! 


GARAI PÉTER HA zi 

Aréteskígyű 
a j pg ML ve 

Tekeredett a kígyó, 

rétes akart lenni. 

Megkérdezte a cukrászt, 

mit kellene tenni. a 

Hallgatott a tanácsra: té 

túrót kent a hátára. 

A cukrász meg sebtibe . 

berakta egy tepsibe! 

Végignézte tűnődve, 

s zutty, bele a sütőbe! 

Szegény kígyó izgatottan 

pörkölődött, vágyakozva 

a rétesi állapotra. . 

És amíg ott pörkölődött, . 

bús magában zsörtölődött. 

Úgy érezte, túl nehéz 

ez a rétessé levés. 

Végül döntött: Így jó, 9. édé 

s maradt inkább kígyó! 7 

A fikusz és a fenyő ye 


k 


Hol volt, hol nem volt, volt egyszer egy kis- 
lány. Már régen óvodába járt, amikor a Télapó 
egy szép, kicsi fenyőfát hozott neki. Ezt az üde- 
zöld fácskát aztán karácsony estére, a szeretet 
ünnepére feldíszítették. Került arra minden jó, 
ami csak szájjal kimondható. Cukorkák, cifra 
díszek, pirosló almák, aranydiók. Alattuk pedig 
sok-sok játék és szebbnél szebb képeskönyv. 

Gyöngyi — mert így hívták a leánykát — bi- 
zony nagyon örült ezeknek, s karácsony estén 

ak nagysokára jött álom a szemére. 

De igazából még akkor sem tudott elaludni. 
Csak úgy szunyókált, mint a nyuszi. 

Egyszer különös beszélgetésre lett figyelmes. 


Apu íróasztala mellett, a bal sarokban állott az, , 


ablaknál a fikusz, a nagy, olajzöld levelű szoba- 
növény. 

Gyöngyi az ágyából gyakran nézegette, s 

most is, mintha a téli félhomályban látta volna 

A fikusz izgett-mozgott, csaknem kilépett z 

- " nagy fe pviráztartóit i 


— Mégiscsak tűrhetetlen, már csaknem telje- 


sen dogll a leveleimet! — méltatlan 9 


"4 


kodo e 
fenyőfa ugyanis az íróaszt 
4 vödörbe volt beágyazva, közvetlenül a fi 


mellett. 


"A 


mama arrább tolta a fenyőt. 

— Még meggyullad tőle a lakás! Közelebb to- 
lom a fát az ablakhoz4— mondta. i a 

És ekkor, igen, ekkor, nagyon jól BEN köéal 
rá Gyöngyi, a fenyőfa ágai egészen közel I- 
tek a fikuszhoz. 

— Elnézést, kedves szomszéd — felelt ist 
epésen a fenyő. — Nem tehetek róla, nem én 
tolakodtam hozzád. A nagymama ötlete volt. h. 

— Az lehet, de te is örültél neki. . . Hogy 
bosszanthass! Nagyon nagyra vagy most, . 10g 
ily csillogóan pompázol. ta 

— Eltaláltad, kedves szomszéd. Nem is tag 
dom. Láttad, ma este mindenki ezt hajtogatta fa. 


És este, erre jól emlékezett ha" .a nagy- kh 


8 


— Jaj, de szép ez a fenyő, jaj, de csudálatos ez a 
karácsonyfa! 

— Csak a díszek, kedves fenyő szomszéd. 
Csak a díszek! Mert ha leszedik rólad — már- 


pedig erre előbb-utóbb sor kerül —, akkor te 
is olyan egyszerű zöld színű leszel, mint most 
én!... Sőt! Egy idő után még szomorúbb sors 


vár rád! Kidobnak! 

— Ugyan, hallgass már, te halálmadár! — 
csattant fel a fenyő. — Nem hiszek én neked! 
És ha tudni akarod, én gyökeres fenyő vagyok. 
Engem nem dobnak ki a szemétre, hanem kará- 
csony után a kert legszebb részére ültetnek. 
Hallottam, mikor a nagymama magyarázta 
Gyöngyinek. 


r$rW É 


ÉS még sok-sok mindent mondottak egymás- 
nak, amit nem is hallott jól Gyöngyi, de elég ab- 


balaünyi, hogy sokat vitatkoztak. 


Végre is Gyöngyi nem állhatta tovább a dol- 
got, felkelt a jó meleg paplan alól, felállott apu 
karosszékére, majd minden erejét megfeszítve, 


eltolta a díszes fenyőfát a fikusz mellől. 


Megzörrentek a díszek, a kicsi harang pedig 
mintha megcsendült volna, s valami ilyet csilin- 
gelt volna: 

— Bim-bam, békesség! Fenyőnek is, fikusz- 
nak is adassék! 

És ekkor Gyöngyinek különös dolog jutott 
eszébe. Egy jó maréknyi szaloncukrot, no meg 
ugyanannyi díszt átrakott a fenyőről a fikusz 
ágaira. 

— Neked is legyen, ne csak a fenyőnek! De 
most aztán egy szót se! — suttogta a kislány, 
majd óvatosan visszabújt az ágyába. 

Reggel ugyancsak csudálkozott anyu is, apu 
is, amikor a feldíszített fikuszt meglátták. 

Csak néztek egymásra meg a nagymamára. 

Gyöngyi ekkor mosolyogva felült az ágyában, 
s ujját szájára téve mondta: 


— Pszt! Egy szót se senkinek! Békét tettem 


közöttük. 
ksat 9 B 


GINA RUCK-PAOUET 


Testvérek 


Balázs örült, hogy kistestvére lesz. — Mikor 
érkezik már meg végre? — kérdezgette mind- 
untalan. 

Anya csak mosolygott. — Nemsokára. 

És most megszületett! Kislány! Öt percen be- 


lül megérkezik Apa, és együtt mennek el a kór- 


házba Anyához. Anyához és Angélához. 

Én választottam a nevét! — gondolta büszkén 
Balázs, amíg körömkefével sikálta a körmét — 
biztosan tetszik majd neki. 

Öltönyt vett fel, hosszú nadrágot, aztán gyor- 
san megtörölte a cipőjét az ágytakaró csücské- 
vel. Persze kár, hogy lány. Nem valószínű, hogy 
focizni lehet majd vele. 

— Mondd, Apa, vannak olyan lányok, akik 
tudnak fára mászni? — kérdezte később Apát 
a kocsiban. 

— Mért ne lennének? Te, Balázs — mond- 
ta Apa —, Angéla még kicsi ám. Sok időbe telik, 
amíg játszani tudsz vele. 

— Igen — felelte Balázs és arra gondolt, hogy 
holnap elmeséli majd az osztályban: kishúga 
van! 

Anya egy fehér szobában, ágyban feküdt, és 
jókedvű volt. Angéla sehol. De egyszer csak 
nyílt az ajtó, és behozták őt: kisebb volt, mint 
amilyennek Balázs képzelte. 


— Na? — nevetett Anya, amint a karjába 
vette. Balázs nem tudta, mit mondjon. Nézte 
a parányi teremtést, és csalódottsága nőttön 
nőtt. Angéla, a húgocskája csúnya volt. Balázs 
szégyellte magát, amiért ezt gondolta. 

— De ugye, majd megnő? — kérdezte. 

Apa, Anya nevetett. Apa az ágy szélén ült és 
fogta Anya kezét, Angéla ott feküdt közöt- 
tük. 

Apa, Anya és a gyerekük — gondolta Balázs, 
és úgy érezte, kirekesztették valamiből. 

Később gyakrabban támadt ez az érzése. An- 
gela érkezése óta minden megváltozott. 

Már reggel elkezdődött. Azelőtt mindig 
együtt reggelizett Anyával, mielőtt iskolába in- 


dult, és Anya a kenyerét is megkente. Most 
egyedül ült az asztalnál, Anya Angélával foglal- 
kozott. És amikor délben hazajött az iskolából, 
és egy kicsit zajosabban tette a sarokba a táská- 
ját, mindjárt megkapta: — Pszt! Légy egy kis 
belátással! Angéla alszik. 

De a legszörnyűbb az volt, hogy néha egyál- 
talán észre sem vették őt. Nemrég még az is 
megtörtént, hogy délben egyetlen kanál spenó- 
tot sem evett, és ez senkinek sem tűnt fel! Ez 
akkor volt, amikor Angéla náthát kapott. Nát- 
hás volt ő is, és tüsszögött. De Anya csak eny- 
nyit mondott neki: , ugyan, tartsd magad elé a 
kezedet!" 


Aztán következett az a dolog, az aranyhör- 


MADÁR ESZTER rajzai 


csöggel. Balázs egy kartondobozban hozta haza. 
Anya éppen ÁAngélát fürdette. 

— Péter nekem adta ezt az aranyhörcsögöt! 
— mondta Balázs. 

—- Most nincs szükségünk rá — válaszolta 
Anya. — Legyen eszed! Éppen elég dolgom van 
úgyis. 

— De egy aranyhörcsöggel igazán nincs sem- 
mi munka. 

— Minden állattal munka van — jelentette ki 
Anya. 

—- Nem akarod megnézni legalább? 

— De. Később! Várj egy kicsit. 

Ült a gyerekszobában a kis kartondobozzal, 
mígcsak rá nem jött, hogy Anya megfeledkezett 
róla. Akkor csendesen kiment, és visszavitte 
Péternek az aranyhörcsögöt. És ahogy a szür- 
kületben a parkon át hazafelé tartott, elkép- 
zelte, mi lenne, ha megszökne hazulról. Bizto- 
san keresnék, de nem találnák meg. Ő már ré- 
gen eltűnt volna a kikötőben egy nagy hajón, 
potyautasként. 

Ezen az estén Anya odaült az ágya szélére. 

— Te vagy az én nagyfiam — mondta. — Ha 
majd Angéla idősebb lesz, neked is lehet ám 
aranyhörcsögöd. Te már megállsz a magad lá- 
bán, de Angélának még nagy szüksége van rám. 
Neki még mindent meg kell tanulnia, amit te 
már tudsz. 

Ebben a pillanatban Balázs nem akart nagyfiú 
lenni. És hogy milyen szilárdan áll a lábán, azt 
majd meglátnák, ha történne vele valami. 
Hajótörés, partot érés egy lakatlan szigeten 
vagy ilyesmi. Eldöntötte: elmegy. 


Fejére húzta a takarót. Egyébként sohasem 
sírt. 

Másnap este Apa és Anya moziba akartak 
menni. 

— Vigyáznál Angélára? — kérdezte Anya. 

Balázs megígérte. 

Itt volt az alkalom. Amint bekattant az ajtó- 
zár, elővett egy műanyag táskát, és elkezdte be- 
rakni a holmiját. A garbópulóvert, egy zseb- 
kést, a takarékperselyt és a tornacipőt. Egy pil- 
lanatnyi tétovázás után a maciját is begyömö- 
szölte. 

— Így — és odapillantott a kiságyra. — Meg- 
ígérte Anyának, hogy vigyáz rá. . . 


A csomagba még a színes ceruzákat is betette, 
meg egy pár zoknit, végül a lyukas labdát is. 

És ekkor a kicsi sírni kezdett. Balázs odalé- 
pett hozzá, és nézte figyelmesen. Angéla már 
régen nem volt csúnya, és meg is nőtt. Még so- 
hasem voltak egyedül. Balázst nyugtalanította a 
sírás. Anya tisztába tette Angélát mielőtt el- 
ment, és meg is etette. Most mégis sírt. Nem 
volt ez hangos sírás, Balázs mégis úgy érezte, 
sohasem hallott még ilyen keserves panaszt. 

— Miért sírsz? — kérdezte. 

Válaszolni persze nem tudott a kicsi. És amíg 
Balázs a fejét törte, érezte, hogyan vésődnek a 
tenyerébe a körmei. 

Véget akart vetni a sírásnak mindenáron; rá 
akart jönni az okára. 

Vigyázva kiemelte az ágyacskájából Angélát, 
és a karjába vette. 

— Ne sírj! — mondta, és fel-alá járkált vele 
a szobában. 

— Ne sírj! Nincs semmi baj! 

Angéla hüppögött még néhányat, aztán meg- 
nyugodott. 

— Te még egészen kicsi vagy — mormolta 
Balázs —, de én vagyok a bátyád, és vigyázok 
rád! 

Azzal kinyújtotta a lábát a műanyag táska 
után, és egyelőre bependerítette a heverő 
alá. 

Fordította: KUN MAGDA 


(JUTTA MODLER: A béke otthon kezdődik című 
kötetéből. Herder Kiadó, Bécs 1985) 


EZ A MELLÉKLET, 
EMELD KI A LAPBÓL! 


Ünnepidéző 
TÁRSASJÁTÉK 


F. GYŐRFFY ANNA rajzai 


ÚTMUTATÓ A KÖVETKEZŐ OLDALON! 


ÚTMUTATÓ 


Ki ne örülne az ünnepeknek ! Mindig tartogatnak valami izgalmas 
meglepetést. Jól esik várni őket, számolgatni, hányat alszunk még ér- 
kezésükig, jól esik ajándékokat készíteni. 

Aztán elmúlik egy ünnep, és tudjuk, hogy egyszer, talán nem is 
olyan sokára megint jön egy másik, amely egészen másféle örömö- 
ket hoz. És ahogy múlnak a napok ünnepről ünnepre, egyszer csak 
eltelik egy esztendő: kezdődik minden elölről. 

Játékunkon úgy követik egymást az ünnepek, mint az életünkben. 
Most éppen vége van egy évnek, idézd fel a legszebb ünnepeit! 

Ezt a játékot ketten játszhatjátok. Az egyik játékosnak bekötik a 
szemét, a másik pedig hangosan mondja valamelyik ünnepnek a ne- 
vét, amelynek jelképét a játéktáblán látja. Az első játékos — az, 
akinek a szemét bekötötték — egy gombot csúsztatgat a táblán: 
igyekszik odajuttatni, ahol a megnevezett ünnep helyét sejti. Ha 
sikerül odatalálnia, elteheti a gombot, és a másik játékos következik. 
Az nyer, aki több gombot tudott összegyűjteni. Persze a szembe- 
kötősdi nem kötelező; gyorsabban megy a játék, ha csupán becsüle- 
tesen behunyjátok a szemeteket. 

Az egyik játékos mindig a sárga, a másik a rózsaszínű gombról 
induljon. Kellemes ünnepeket! 


ÖCSI, 


BÁTYÓ 

Warék Veronika 


Gyerekek ! 

Az idén is sokan fogtatok ásót-kapát, elvetettétek a nyakastök mag- 
ját, és részt vettetek a kertészversenyen. Most az eredményről adunk 
hírt. 

Tóth Ákos dunaújvárosi olvasónk — akinek a jele az óvodá- 
ban — ezt üzente: 

, Szívesen vettem részt a versenyen, kár hogy már vége. — Annak örültem 
a legjobban, hogy kapálhattam, locsolhattam, és nekem termett a tök! Ha 
nagy leszek, biztos kertész leszek!" 

Akos tudja, hogy csak a verseny ért véget, a kertészkedés öröme 
megmarad! Persze tudjuk, hogy ezzel a munkával nemcsak öröm, hanem néha bosszúság, bánat is 
jár. Kiss Anikó jelentette Mélykútról: ,, Nagyon nagy volt a hőség, és kétszer verte meg a jég a tököt." 

Az időjárás valóban mostohán bánt a növényeinkkel ezen a nyáron. A fényképek mégis azt mu- 
tatják, hogy a rendszeres locsolás, gyomlálás meghozta a gyümölcsét. 

Meglepetések is születtek. A Bal k ikertököt termeltek, 1 pedig meg- 
termelte az óvodai jelét, a ( ) -et. 


Az ügyes kertészek közül 500 gyereket jutalmaztunk. ! 
Az ajándékokat postán küldjük el. 
A nagyság szerinti versenyben elsők lettek: 


SÖVÉNY GERGŐ, Balatonakali 
RÁCZ KLÁRA, Székesfehérvár 
SZOBOSZLAI VIKTÓRIA, Komárom 
BÁLÓ SÁNDOR, Battonya 
NAGY ISTVÁN, Nádudvar 
MAGYAR OLIVÉR és GERDA, Dunakiliti 
NAGY TÜNDE, Magyarfalva 
PAPP ANDREA és LÁSZLÓ, Sántos 
SZŰCS LACI, Mezőtúr 
TÓTH ÁDÁM, Karácsond 
A mennyiségi versenyben fődíjat kaptak: 
GYERKÓ VERONIKA és GÁBOR, Egervár 
BIHARI TÜNDE, Füzesgyarmat 
GYORFI HEDVIG, Mázaszászvár 
LOVASI VIKTOR, Budapest 
LISTÁR ISTVÁN, Sárkeresztes 
KOMOS ILDIKÓ, Királyegyháza 
SERES MÓNIKA, Kiskunfélegyháza 
MIKNYIK LACI, Kardos 
MÓNUS LAJOS, Nádudvar 
GRÓZINGER RENÁTA, Nagyrákos 
Szeretnénk, ha a jövőben versenyen kívül is beszá- 


molnátok néha arról, hogy mi mindent termeltek. 
Dörmögőék 


GYÁRFÁS ENDRE 


DÖRMÖGŐÉK ÉS 
A JEGESMEDVE 


— Azt álmodtam — mondja Bori —, 
hogy kinézek ablakomon, 

s hát, ott áll egy jegesmedve, 

távoli, de kedves rokon. 


— És? Mi történt? — kérdi Marci. 
— Találkoztunk kint a kertben 

— felel Borka. — Köszönt nékem, 
ám én ekkor felébredtem. 


KOLTAI ÉVA rajzai 


Félrevonul a két fiú. 

Marci így szól Bercihez: 

— Meglephetnénk kishúgunkat. 
Holnap nevenapja lesz. 


Mi legyen a meglepetés? 

— Gondolom, hogy szebb az ünnep 
— töpreng Berci —, hogyha aznap 
egy-egy álmunk teljesülhet. 


Susmorog a két fiúbocs. 
Igen korán kelnek másnap. 
Ugrándozva örülnek az 
éjszakai havazásnak. 


Hógombócot gyúrnak, aztán 

a gombócból nagyobb labdát, 

a labdából óriás gömböt, 

s kesztyűs manccsal formázgatják. 


Kis széndarab? Jó lesz orrnak. 
Két szem dió? Szemnek való. 
Marci bekiált a házba: 

— Bori! Bori! Ébredj! Hahó! 


A mackólány ébredezik. 
Kitárja a nagy ablakot, 

s látja, hogy a két testvére 
a frissen hullt hóban topog. 


És még mit lát? Kint a kertben, 
mintha élő alak lenne, 
diószemmel, kormos orral 
álldogál egy , jegesmedve". 


Bori kiált: — A szép álom 
teljesült... Ez jó dolog. 
Formázzunk a ,jeges" mellé 
együtt három hóbocsot! 


AI) 


Télbe-nyárba 
egy ruhába. 
(D49Auo7) 
ak Mm 5 
Van egy szolga — Melyik a kakukktojás? 
míg munkáját elvégzi 
magamagát megeszi. Nézd meg képünket! Ezek a 
5 (DA1949) tárgyak — egy kivételével — 
mind összeillenek. Miért tartoz- 
Folyton-folyvást eszik, (éhsá nak össze? Melyik nem illik kö- 


soha jól nem lakik. 4 zéjük? Rajzold le a jelét, és küldd 


(22u9uI9y) el rajzodat Dörmögőnek! 


Milyen mese jut eszedbe 
ezekről a képekről? Mondd 
el! Ha még nem ismered a 
mesét, kérd meg a felnőtte- 
ket, hogy meséljék el! Eze- 
ken a képeken más történik, 
mint a mesében. Mi az? 


A BUMMI c. NDK-beli gyermeklabból 


KO BBAT A FA .- KARÁCSONY 


szült tetőcserepek BE 1 ő 8 4 Beres Hl : 
ne ragaszd le! fö ő A  §.H § k . Ilyenkor, karácsony előtt titokzatos kis 
Hi A -"csomagocskákat rejteget a család minden 


4 A A j fa g Í4 

! MO ga EAK tagja. Te már tudod, hogy mivel leped 
7 még szüleidet, testvéredet, égen 
dét, barátaidat? Ha még nem tudod, se. 
gítünk néhány ötlettel. 


aze készül. Színes [ 

ér — papírból ragasztottunk rá ; 
. szemet, csőrt, szárnyat és 68 
lábat. . Hasonló "módon 
sokféle . m tás állat is ké- 


fenyő, ha rárajzolod IZ 
ágakat, bevagdosod és fel-. 
felé hajlítod őket 


ÖTLETVÁSÁR 


iHiatszerboltban kaphatók azok a szép, " 
színes vattagömböcskék, amelyekből — . 
apró kiegészítőkkel — csinos kabalaállat- 47 , 
kák készülhetnek. Tortapapírra van szük-. / 
ség a havas ház, a havas fenyő meg a fe- 
hér virág elkészítéséhez, é és gyufaskatulya 
44 a térhatású ragasztott képekhez. 


Ez a gyöngyös, kerek 
dísz a tartós tej dobozá- 
nak ezüst színű belsejéből 
készül. Ke: tőt vágj ki, és 


l a § 
I Ennek a ma- 
dárnak a tes- 
te színes pa- 
pír vagy filc, 
két szárnya 
pedig aranypapírral be- 
vont dió. A szeme gyöngy- 
szem vagy csupán egy ke- 
rek lyukacska, amely a 
farktollain is megismétlő- 
dik. Kösd át a madarat szí- 
nes szalaggal és akaszd a / 
1 fára! Nagyon csinos dísz! / fé 


KOLTAI ÉVA rajzai 


Hi 
TEREE 


Egykettőre itt lesz a várva várt karácsony. 
Leveleitekből ilyen aláírásokkal kerülnek elő a 
rajzok, hajtogatások, ragasztások, sókerámiák: . 

[EESzazesma 


TSZ, 


ME ek e TE fi 


Nagy fát kell feldíszítenünk, hogy minden rá- 
férhessen, amit küldtetek. Kaptunk az ajándé- 
kok között tökbabát, terményképeket, kottá- 
kat, megzenésített verseket is, amelyeket ti ké- 
szítettetek. Nagyon örülünk ezeknek az aján- 
dékoknak, mert sokkal több szeretet van ben- 
nük, mint a vásárolt tárgyakban. 

Vidám ünnepeket, boldog új évet kívánunk 
minden olvasónknak! 


Dörmögőék 
MÁTÉ CSABA budapesti olvasónk rajza 


Októberi rejtvényeink helyes megfejtése: 

Az összekevert színes lapocskák között három kerek, 
három háromszögű és két négyzet alakú volt. 

A képen négy fát láthattatok az út bal oldalán, ezeket 
rajzolták egy tájképre, akik jól oldották meg a feladatot. 

Jutalmat kaptak: 


Dúll Kata, Budapest 
Fazekas Beáta, Budapest 
Fazekas Anita, Budapest 
Fechtel Kamilla, Munkács 
Földes Veronika, Budapest 
Hajnal Melinda, Levelek 

Hocza Viktor, Miskolc 
Kóczián Ágnes, Jászszentandrás 
Kovács István, Debrecen 
Lorschy Bence, Budapest 
Martinov Iván, Budapest 
Molnár Éva, Csepreg 
Orbán Viktor, Nagykanizsa 
Seprényi Attila, Debrecen 
Serfőző Judit, Hajdúszoboszló 
Serfőző Ágnes, Hajdúszoboszló 
Swiderski Erika, Budapest 
Szabó Anikó, Mezőgyán 
Szekér György, Répcelak 
Székely András, Veszprém 
Szolóczki Bálint, Budapest 
Szőllős Péter, Budapest 
Szőllős Eszter, Budapest 
Takács Nóra, Budapest 

Török Antal, Mezőtúr 
Irányi úti Kisegítő Iskola 

2. napközis csoportja, Budapest 
Napközi Otthonos Óvoda 
középső csoportja, Beremend 
Általános Iskola 2. osztálya, 
Lovasberény 


fz8e 
-Fálbs : 


Kifordítom, befordítom, 
mégis bunda a bunda. 
Hej, bunda a bunda, 
juhászbunda a bunda, 
mégis bunda a bunda! 


Leterítem a bundámat, 
mégis bunda a bunda. 
Hej, bunda a bunda, 

juhászbunda a bunda, 
mégis bunda a bunda! 


Ha megázik is a bunda, 
mégis bunda a bunda. 
Hej, bunda a bunda, 
juhászbunda a bunda, 
mégis bunda a bunda! 


Ha rongyos is az a bunda, 
mégis bunda a bunda. 
Hej, bunda a bunda, 
juhászbunda a bunda, 
mégis bunda a bunda! 


Magyar népköltés 


